Diari Oficial de la Generalitat Valenciana


Sumari del DOGV 7473, del 25-02-2015 (2015/1598)

RESOLUCIÓ de 20 de febrer de 2015, de la directora general del Secretariat del Consell i Relacions amb les Corts, per la qual es disposa la publicació del conveni marc entre la Universitat d'Alacant, l'Ajuntament d'Ibi, la Ciutat de les Arts i les Ciències, SA, i Parques Reunidos Valencia, SA, per a l'exercici d'activitats científiques i museogràfiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1598


Data del document
:   20-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Ibi

RESOLUCIÓ de 20 de febrer de 2015, de la directora general del Secretariat del Consell i Relacions amb les Corts, per la qual es disposa la publicació del conveni marc entre la Universitat d'Alacant, l'Ajuntament d'Ibi, la Ciutat de les Arts i les Ciències, SA, i Parques Reunidos Valencia, SA, per a l'exercici d'activitats científiques i museogràfiques. [2015/1598]  
La Universitat d'Alacant, l'Ajuntament d'Ibi, la Ciutat de les Arts i les Ciències, SA, i Parques Reunidos Valencia, SA, han subscrit, prèvia tramitació reglamentària, el 10 de febrer de 2015, un conveni marc per a l'exercici d'activitats científiques i museogràfiques.  
  
En compliment del que establix l'article 20 del Decret 176/2014, de 10 d'octubre, del Consell, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 119/2015 i que figura com a annex d'esta resolució.  
  
València, 20 de febrer de 2015.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre la Universitat d'Alacant, l'Ajuntament d'Ibi, la Ciutat de les Arts i les Ciències i Parques Reunidos Valencia, SA, per al desenvolupament d'activitats científiques i museogràfiques  
  
Alacant, 10 de febrer de 2015  
  
Compareixen  
D'una part, Manuel Palomar Sanz, rector de la Universitat d'Alacant (d'ara en avant UA), que actua en nom i representació d'esta, amb CIF Z4544265P, i domicili en la carretera de Sant Vicent, s/n, 03363, Sant Vicent del Raspeig, Alacant.  
D'una altra part, Rafael Serralta Vilaplana, alcalde president de l'Ajuntament d'Ibi, que actua en nom i representació d'este, amb CIF 4020490 X, i amb domicili en el carrer de les Eres, 48, 03182 Ibi, Alacant.  
D'una altra part, Henar Molinero Sáenz, que actua en nom i representació de Ciutat de les Arts i les Ciències, SA, en qualitat de directora general, segons consta en escriptura atorgada el 26 de setembre de 2011, davant el notari de València Juan Bover Belenguer, número 3842 del seu protocol; entitat domiciliada a València, avinguda del Professor López Piñero (historiador de la medicina), número 7, i proveïda de CIF Z77685085, d'ara en avant CACSA.  
I d'una altra part, Pablo Areitio Toledo, major d'edat, amb DNI 95533730Z i domicili a efectes d'este contracte a València, l'Oceanogràfic, carrer d'Eduard Primo Yúfera, 1B, en nom i representació de Parques Reunidos Valencia, SA, amb CIF J16803917 i domicili social a València, carrer d'Eduard Primo Yúfera, 1B, l'Oceanogràfic. En qualitat de director i apoderat, exercix facultats conferides amb escriptura pública atorgada el 21 de juny de 2014, davant del notari de Madrid M. Alfonso González Delso, amb el número 815 del seu protocol. D'ara en avant PRV.  
D'ara en avant, conjuntament, totes estes referides conjuntament com les parts.  
Les parts es reconeixen capacitat legal per a formalitzar el present conveni marc de col·laboració, i a tal efecte  
  
Exposen  
1. Que la Llei 14/2001, d'1 de juny, de la Ciència, la Tecnologia i la Innovació, establix el marc normatiu per a promoure, en l'àmbit de la investigació científica i el desenvolupament i la innovació tecnològica, la cooperació i la col·laboració dels organismes públics d'investigació, comunitats autònomes, universitats, fundacions i altres institucions sense ànim de lucre, tant nacionals com estrangeres, així com empreses públiques i privades.  
A estos efectes, l'article 34.1 de la citada Llei 14/2011, d'1 de juny, preveu la possibilitat d'establir convenis de col·laboració per part dels agents públics del Sistema Espanyol de Ciència, Tecnologia i Innovació, inclosos les universitats públiques, els organismes públics d'investigació de l'Administració general del Estat, els organismes d'investigació d'altres administracions públiques, i els centres i institucions del Sistema Nacional de Salut, i poden celebrar estos convenis els mateixos agents públics entre si, o amb agents privats que realitzen activitats d'investigació científica i tècnica, nacionals, supranacionals o estrangers, per a la realització conjunta de projectes i actuacions d'investigació científica, desenvolupament i innovació, creació o finançament de centres, instituts i unitats d'investigació, finançament de projectes cientificotècnics singulars, formació de personal científic i tècnic, divulgació científica i tecnològica, ús compartit d'immobles, d'instal·lacions i de mitjans materials per al desenvolupament d'activitats d'investigació científica, desenvolupament i innovació.  
  
2. Que la Ciutat de les Arts i les Ciències de València té per objecte, entre altres, el foment, la coordinació, el desenvolupament i la difusió de la investigació científica i tecnològica, de caràcter multidisciplinari, amb el fi de contribuir a l'avanç del coneixement i al desenvolupament econòmic, social i cultural, així com a la formació de personal i a l'assessorament a entitats públiques i privades en estes matèries.  
3. Que CACSA és l'empresa pública de la Generalitat Valenciana, creada pel Decret 225/1991, del Consell, de 9 de desembre, l'objecte social de la qual consistix en la promoció, organització i gestió de totes les activitats que requerisca la preparació, construcció i posada en funcionament del projecte de la Generalitat Valenciana denominat Ciutat de les Arts i les Ciències de València, que té per objecte, entre altres coses, el foment, la coordinació, el desenvolupament i la difusió de la investigació científica i tecnològica, de caràcter multidisciplinari, amb el fi de contribuir a l'avanç del coneixement i al desenvolupament econòmic, social i cultural, així com a la formació de personal i a l'assessorament a entitats públiques i privades en estes matèries. Dins d'este projecte es troba l- Oceanogràfic.  
4. Que PRV es l- empresa titular de la gestió de l'Oceanogràfic en virtut del contracte per a la prestació de serveis d'operador de l'Oceanogràfic de la Ciutat de les Arts i les Ciències de València i d'explotació dels seus serveis de restauració, marxandatge i càtering subscrit en data 1 de març per PRV i Societat de Gestió de l'Oceanogràfic de València, SL, i que en 2006 va assumir per successió universal CACSA, i compta amb un equip tècnic i humà responsable del benestar i salut dels animals de l'Oceanogràfic.  
5. Que la Universitat d'Alacant compta amb l'institut universitari d'investigació denominat Centre Iberoamericà de la Biodiversitat (CIBIO), que té entre els seus fins l'estudi i investigació sobre la diversitat biològica com a base per al seu coneixement i conservació, així com el desenvolupament de programes de difusió i educació ambiental.  
6. Que l'Ajuntament d'Ibi i la Universitat d'Alacant, a través del CIBIO, firmaren dos convenis singularitzats de col·laboració en matèria de medi ambient mitjançant els quals es va crear l'Estació Biològica de Torretes-Font Roja en data 5 de juliol de 2002 i el Museu de la Biodiversitat amb data 7 de maig de 2004.  
7. Que l'Ajuntament d'Ibi i la Universitat d'Alacant firmaren posteriorment en l'any 2005 un conveni amb vigència de 50 anys per al desenvolupament i gestió científica del Museu de la Biodiversitat i de l'Estació Biològica Torretes-Font Roja sitis a Ibi (Alacant), i correspon a l'institut CIBIO de la Universitat d'Alacant la direcció i gestió científica tant de l'Estació Biològica de Torretes-Font Roja com del Museu de la Biodiversitat. Este institut d'investigació és el responsable de l'elaboració de propostes de difusió i desenvolupament dels programes educatius i investigació a dur a terme en estos centres.  
  
8. Que tant la Ciutat de les Arts i les Ciències, a través de l'Oceanogràfic, l'Ajuntament d'Ibi com la Universitat d'Alacant, a través del CIBIO, estan d'acord a establir una col·laboració en els camps d'interès comú, acostar les seues relacions, unir els esforços i establir normes àmplies d'actuació que canalitzen i incrementen els contactes i col·laboracions en matèria expositiva i difusió dels valors de la biodiversitat i la seua conservació.  
Pel que s'ha exposat anteriorment, les parts formalitzen el present conveni marc de col·laboració (en endavant, el conveni marc), segons les següents  
  
Clàusules  
  
Primera. Objecte del conveni  
L'objecte del present conveni marc és regular la col·laboració entre la Ciutat de les Arts i les Ciències, a través de l'Oceanogràfic, PRV, l'Ajuntament d'Ibi i la Universitat d'Alacant, a través del CIBIO, per al desenvolupament d'activitats científiques i museogràfiques amb especial atenció al desenvolupament i implementació de continguts de l'actual Museu de la Biodiversitat ubicat a la ciutat d'Ibi, creat a través del conveni entre l'Ajuntament d'Ibi i el CIBIO de la UA.  
  
Segona. Compromisos de les parts  
L'abast de la cooperació entre les parts s'estendrà principalment a les activitats següents:  
a) Col·laboració per a l'elaboració i execució conjunta de projectes en matèries d'interès comú, en l'àmbit de la investigació, docència, desenvolupament tecnològic, innovació i divulgació científica en el camp del medi ambient, coneixement, conservació i usos sostenibles de la biodiversitat.  
b) Intercanvi d'informació i assessorament recíproc en la gestió i execució de projectes en àrees d'interès mutu, incloent cooperació en programes de formació del personal investigador i tècnic, intercanvi de personal, així com l'assessorament mutu en qüestions relacionades amb l'activitat.  
c) Els béns, treballs i drets (per exemple, de propietat intel·lectual) aportats per una part en un projecte comú seran sempre de la seua propietat. La propietat de béns immobles o equips adquirits o construïts en el marc d'un projecte comú es determinarà, en cada cas, en altre conveni específic.  
d) Qualsevol altres activitats que les parts consideren d'interès comú, dins de les seues respectives competències i del marc de col·laboració que constituïx este conveni marc.  
  
Tercera. Execució del conveni marc  
El present conveni marc representa una declaració d'intencions de les parts per a impulsar i desenvolupar les activitats dalt mencionades, sense que això implique compromisos de caràcter econòmic per a cap d'estes.  
No obstant, quant es realitzen actuacions concretes derivades de les contingudes en este conveni marc, i que impliquen, o no, compromisos de caràcter econòmic, es formalitzaran necessàriament mitjançant convenis específics de col·laboració (d'ara en davant, convenis específics), en els quals se indicarà, entre altres continguts, la definició del objecte que es perseguix, les obligacions i els drets de cadascuna de les parts, el cost econòmic, si és el cas, els mitjans materials i humans que requerisca l'actuació. Així mateix, en les seues clàusules es contindran aspectes relacionats amb la confidencialitat de la informació i dels resultats i amb la propietat intel·lectual, industrial i explotació dels resultats.  
  
  
Quarta. Difusió de la col·laboració  
Les entitats firmants es comprometen a destacar la seua mútua col·laboració en tots els mitjans que s'utilitzen, i a respectar en tot cas les directrius d'imatge externa que s'indiquen per cadascuna de les parts, així com els logotips, marques i altres elements distintius de cadascuna de les parts.  
Qualsevol forma de col·laboració conjunta realitzada en el marc del present conveni marc haurà de reconèixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, en especial, a través d'Internet o altres suports electrònics i la utilització d'enllaços en les pàgines de cadascuna de les entitats.  
  
Quinta. Comissió de seguiment  
Es crearà, si fóra necessari, una comissió de seguiment de caràcter paritari, formada per un màxim de dos representants de cadascuna de les parts.  
Esta comissió tindrà entre les seues funcions canalitzar i supervisar les activitats que es realitzen fruit d'este conveni marc, vetlar pel seu bon desenvolupament i resoldre els dubtes i controvèrsies que puguen sorgir en la seua aplicació i interpretació.  
En allò no previst en este conveni marc, la comissió de seguiment es regirà pel que s'establix per als òrgans col·legiats en el capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
A la comissió de seguiment, en el supòsit que es constituïsca, li correspondran, entre altres, les funcions següents :  
- Proposar possibilitats de col·laboració en temes d'interès comú.  
  
- Preparar altres convenis de col·laboració o programes d'execució del present, sobre matèries seleccionades, dins de les modalitats de col·laboració establides en la clàusula segona.  
- Realitzar el seguiment dels convenis específics que se subscriuen, així com aclarir i decidir tots els dubtes que es puguen plantejar en la seua interpretació i execució.  
  
Sexta. Vigència del conveni marc  
6.1. El present conveni marc entrarà en vigor el dia de la seua firma, i tindrà una vigència de dos anys, prorrogables automàticament, per iguals períodes bianuals successius, si les parts no mostren interès per la seua extinció. No obstant, qualsevol de les parts podrà, en tot moment, incloent les seues eventuals pròrrogues, posar fi a este formulant denuncia escrita davant les altres parts, amb una antelació mínima de dos mesos a la data en què s'haja de donar per finalitzat.  
6.2. La terminació del present conveni marc, qualsevol que siga la causa, suposarà automàticament i sense necessitat de formalitat alguna, la terminació dels convenis específics que s'hagueren subscrit a l'empara d'este, excepte quan en el mateix conveni específic s'haguera disposat expressament el contrari, i en este cas el conveni específic continuarà vigent fins a la completa realització del seu objecte.  
6.3. Així mateix, atés el concurs públic actualment obert per CACSA (expedient 7/14) per a la licitació del contracte de gestió i explotació dels edificis i instal·lacions de l'Oceanogràfic i de l'Àgora, i de suport a CACSA per a la dinamització de la Ciutat de les Arts i les Ciències, les parts acorden que si durant la vigència d'este conveni marc PRV deixara de ser l'entitat adjudicatària de realitzar l'explotació de l'Oceanogràfic, qualsevol que fóra la causa, el conveni marc i els convenis específics finalitzaran automàticament en relació a PRV, sense que esta circumstància atorgue a les altres parts el dret a rebre cap indemnització o compensació.  
  
Sèptima. Causes d'extinció  
Seran causes d'extinció del present conveni marc les següents:  
  
- L'acord exprés i escrit de les parts.  
- La impossibilitat sobrevinguda del compliment de les activitats descrites.  
- La resolució, instada per una de les parts davant l'incompliment de l'altra.  
- La denúncia formulada en els termes previstos en la clàusula sexta.  
En cas de resolució anticipada del conveni marc, les parts quedaran obligades al compliment dels seus respectius compromisos fins a la data en que esta es produïsca.  
  
Octava. Naturalesa jurídica  
El present conveni té naturalesa administrativa i de conformitat amb el que es disposa en l'article 4.1.c de la Llei 30/2007, de 30 d'octubre, de Contractes del Sector Públic, queda fora de la regulació de la dita llei, els principis de la qual, no obstant, s'aplicaran en la resolució de dubtes o llacunes que pogueren presentar-se.  
  
Novena. Resolució de controvèrsies  
Les qüestions litigioses a què pogueren donar lloc la interpretació, modificació, efectes o resolució del present conveni marc s'hauran de resoldre de mutu acord, o si és el cas, mitjançant la comissió de seguiment prevista en este. Si no fóra possible arribar al dit acord, estes seran sotmeses a la jurisdicció contenciosa administrativa.  
Deu. Recursos humans  
En relació amb el personal de ambdues institucions que participen en estes actuacions, en cap cas es derivarà vincul jurídic ni relació laboral ni estatutària amb l'altra part, ni més compromisos que els estipulats en el present conveni marc.  
  
I en prova de conformitat, les parts firmen el present conveni marc de col·laboració, en quatre exemplars iguals, en el lloc i data assenyalats en l'encapçalament.  
  
Per la Universitat d'Alacant, el rector: Manuel Palomar Sanz.  
Per la Ciutat de les Arts i les Ciències, la directora: Henar Molinero Sáenz.  
Per PRV, el director: Pablo Areitio Toledo.  
Per l'Ajuntament d'Ibi, l'alcalde: Rafael Serralta Vilaplana.